2007R0539 — ET — 01.07.2013 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

KOMISJONI MÄÄRUS (EÜ) nr 539/2007,

15. mai 2007,

millega sätestatakse tariifikvootide avamine ja haldamine munasektoris ja ovoalbumiini puhul







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2771/75 munaturu ühise korralduse kohta, ( 1 ) eriti selle artikli 6 lõiget 1, võttes arvesse nõukogu 29. oktoobri 1975. aasta määrust (EMÜ) nr 2783/75 ovoalbumiini ja laktalbumiini ühise kaubandussüsteemi kohta, ( 2 ) eriti selle artikli 4 lõiget 1, ning arvestades järgmist: (1) Maailma Kaubandusorganisatsiooni raames kohustus komisjon avama tetavate munasektori toodete ja ovoalbumiini tariifikvoodid. Seetõttu tuleks kehtestada üksikasjalikud eeskirjad nende kvootide haldamiseks. (2) Kui käesoleva määrusega ei ole ette nähtud teisiti, kohaldatakse komisjoni 9. juuni 2000. aasta määrust (EÜ) nr 1291/2000, millega sätestatakse põllumajandussaaduste ja -toodete impordi- ja ekspordilitsentside ning eelkinnitussertifikaatide süsteemi kohaldamise ühised üksikasjalikud eeskirjad ( 3 ) ning komisjoni 31. augusti 2006. aasta määrust (EÜ) nr 1301/2006, millega kehtestatakse ühised eeskirjad, et hallata põllumajandussaaduste ja -toodete imporditariifikvoote, mille suhtes kohaldatakse impordilitsentside süsteemi. ( 4 ) (3) Komisjoni 30. märtsi 2004. aasta määrust (EÜ) nr 593/2004, millega avatakse tariifikvoodid munasektoris ja munaalbumiini puhul ja sätestatakse nende haldamine, ( 5 ) tuleks oluliselt muuta. Seepärast tuleks määrus (EÜ) nr 593/2004 kehtetuks tunnistada ja asendada uue määrusega. (4) Korrapärase impordi tagamiseks tuleks kvoodi kehtivusaeg, mis jääb 1. juuli ja järgmise aasta 30. juuni vahele, jagada mitmeks alaperioodiks. Igal juhul piiratakse määruse (EÜ) nr 1301/2006 kohaselt litsentside kehtivust kvoodi kehtivusaja viimase päevaga. (5) Tariifikvootide haldamine peaks põhinema impordilitsentsidel. Selleks tuleb ette näha taotluste esitamise üksikasjalik kord ning andmed, mida taotlused ja litsentsid peavad sisaldama. (6) Pidades silmas munasektori ja ovoalbumiini süsteemis sisalduvat spekulatsiooniohtu, tuleks ettevõtjatele sätestada selged tingimused tariifikvootidesüsteemile juurdepääsuks. (7) Tariifikvoodi nõuetekohase haldamise tagamiseks tuleks impordilitsentside puhul sätestada tagatis 20 eurot 100 kg kohta. (8) Ettevõtjate huvides peaks komisjon määrama kindlaks taotlemata kogused, mis vastavalt määruse (EÜ) nr 1301/2006 artikli 7 lõikele 4 lisatakse järgmise alaperioodi kvootidele. (9) Käesoleva määrusega ettenähtud meetmed on kooskõlas kodulinnuliha- ja munaturu korralduskomitee arvamusega, ning arvestades järgmist: ON VASTU VÕTNUD KÄESOLEVA MÄÄRUSE:







Artikkel 1

1. I lisas osutatud tariifikvoodid avatakse I lisas osutatud CN-koodide alla kuuluvate munasektori toodete ja ovoalbumiini importimiseks.

Tariifikvoodid avatakse aastaseks perioodiks, mis kestab 1. juulist järgmise aasta 30. juunini.

2. Toodete kogus, mille puhul võib kasutada lõikes 1 osutatud kvoote; kohaldatav tollimaks, järjekorranumbrid ja vastava rühma numbrid sätestatakse I lisas.

Artikkel 2

Kohaldatakse määruseid (EÜ) nr 1291/2000 ja (EÜ) nr 1301/2006, kui käesolevas määruses ei ole sätestatud teisiti.

Artikkel 3

1. Rühma E1 kohta kvoodi aastaseks kehtivusajaks kinnitatud kogus jaotatakse neljaks alaperioodiks:

a) 20 % 1. juulist kuni 30. septembrini;

b) 30 % 1. oktoobrist kuni 31. detsembrini;

c) 30 % 1. jaanuarist kuni 31. märtsini;

d) 20 % 1. aprillist kuni 30. juunini.

2. Rühmade E2 ja E3 kohta kvoodi aastaseks kehtivusajaks kinnitatud kogus jaotatakse neljaks alaperioodiks:

a) 25 % 1. juulist kuni 30. septembrini;

b) 25 % 1. oktoobrist kuni 31. detsembrini;

c) 25 % 1. jaanuarist kuni 31. märtsini;

d) 25 % 1. aprillist kuni 30. juunini.

3. Käesoleva määruse raames toimub kaalu ümberarvestamine koorega munade ekvivalendiks vastavalt komisjoni määruse (EMÜ) nr 2454/93 ( 6 ) 69. lisas sätestatud kokkulepitud tulemimääradele.

Artikkel 4

1. Selleks et kohaldada määruse (EÜ) nr 1301/2006 artiklit 5, peab impordilitsentsi taotleja esmakordsel litsentsi taotlemisel tariifikvoodi kehtivusajaks tõendama, et ta on importinud või eksportinud vähemalt 50 tonni määrustes (EMÜ) nr 2771/75 või (EMÜ) nr 2783/75 osutatud tooteid (koorega munade ekvivalendiks arvestatuna) eespool nimetatud artiklis 5 osutatud mõlema perioodi vältel või tal on Euroopa Parlamendi ja nõukogu määruse (EÜ) nr 853/2004 ( 7 ) artikli 4 kohane munatöötlemise tunnustus.

2. Litsentsitaotluses võib nimetada ainult üht käesoleva määruse I lisas esitatud järjekorranumbrit; taotlus võib käsitleda mitut eri CN-koodi alla kuuluvat toodet. Sel juhul märgitakse CN-koodid ja nende kirjeldused vastavalt litsentsitaotluse ja litsentsi lahtritesse 16 ja 15. E2 ja E3 rühmade puhul arvestatakse üldkogus ümber koorega munade ekvivalendiks.

Taotlus peab käsitlema vähemalt üht tonni ja kõige rohkem 10 % asjaomase kvoodi saadaolevast kogusest asjaomasel perioodil.

3. Litsentsitaotlustesse ja litsentsidele tehakse järgmised kanded:

a) lahtrisse 8 päritoluriik;

b) lahtrisse 20 üks II lisa A osas loetletud kannetest.

Litsentside lahtrisse 24 tehakse üks II lisa B osas loetletud kannetest.

Artikkel 5

1. Litsentsitaotluse võib esitada üksnes igale artiklis 3 osutatud alaperioodile eelneva kuu esimese seitsme päeva jooksul.

2. Litsentsitaotlusega koos esitatakse tagatis 20 eurot 100 kilogrammi kohta.

3. Erandina määruse (EÜ) nr 1301/2006 artikli 6 lõikest 1 võib iga taotleja esitada mitu impordilitsentsi taotlust sama järjekorranumbriga toodetele, kui need tooted pärinevad erinevatest riikidest. Taotlused, iga päritoluriigi kohta üks, tuleb liikmesriigi pädevale asutusele esitada koos. Neid käsitatakse ühe taotlusena, arvestades käesoleva määruse artikli 4 lõike 2 teises lõigus nimetatud maksimummäära.

4. Liikmesriigid teatavad komisjonile taotluste esitamise tähtajale järgnevaks viiendaks päevaks, iga kvoodi kohta taotletud kogused (väljendatuna kilogrammides ja arvestatuna koorega munade ekvivalendiks).

5. Litsentsid antakse välja alates seitsmendast tööpäevast ja hiljemalt üheteistkümnendal tööpäeval pärast lõikes 4 osutatud teatamistähtaja lõppu.

6. Vajadusel määrab komisjon kindlaks kogused, mille kohta taotlusi ei esitatud ja need liidetakse automaatselt järgmise alaperioodi kogustele.

Artikkel 6

1. Erandina määruse (EÜ) nr 1301/2006 artikli 11 lõike 1 teisest lõigust teatavad liikmesriigid komisjonile enne iga kvoodi alaperioodi esimese kuu lõppu vastavalt eespool nimetatud määruse artikli 11 lõike 1 punktile b kogused (kilogrammides ja arvestatuna koorega munade ekvivalendiks), mille kohta on litsents välja antud.

2. Liikmesriigid teatavad komisjonile enne igale aastasele ajavahemikule järgneva neljanda kuu lõppu iga järjekorranumbri puhul CN-koodide ja päritoluriikide kaupa käesoleva määruse alusel asjaomase ajavahemiku jooksul tegelikult vabasse ringlusse antud kogused kilogrammides (arvestatuna koorega munade ekvivalendiks).

3. Erandina määruse (EÜ) nr 1301/2006 artikli 11 lõike 1 teisest lõigust teatavad liikmesriigid komisjonile kogused (kilogrammides ja arvestatuna koorega munade ekvivalendiks), mille kohta välja antud litsentsi ei kasutatud või kasutati osaliselt, esimesel korral koos viimase alaperioodi taotlusega ja teistkordselt enne iga aastasele ajavahemikule järgneva neljanda kuu lõppu.

Artikkel 7

1. Erandina määruse (EÜ) nr 1291/2000 artiklist 23 kehtivad impordilitsentsid 150 päeva alates selle alaperioodi esimesest päevast, mille kohta need välja anti.

2. Ilma et see piiraks määruse (EÜ) nr 1291/2000 artikli 9 lõike 1 kohaldamist, on litsentsidest või sertifikaatidest tulenevaid õigusi võimalik üle kanda ainult sellistele litsentsiomanikele, kes vastavad määruse (EÜ) nr 1301/2006 artiklis 5 ja käesoleva määruse artikli 4 lõikes 1 sätestatud tingimustele.

Artikkel 8

Määrus (EÜ) nr 593/2004 tunnistatakse kehtetuks.

Viiteid kehtetuks tunnistatud määrusele käsitatakse viidetena käesolevale määrusele ja neid tuleb lugeda III lisas esitatud vastavustabeli kohaselt.

Artikkel 9

Käesolev määrus jõustub kolmandal päeval pärast selle avaldamist Euroopa Liidu Teatajas.

Seda kohaldatakse alates 1. juunist 2007.

Käesolev määrus on tervikuna siduv ja vahetult kohaldatav kõikides liikmesriikides.









I LISA







(tonnides) Rühma number Järjekorranumber CN-kood Kohaldatav tollimaksumäär (eurodes tonni kohta) Aastased tariifikvoodid E1 09.4015 0407 00 30 152 135 000 E2 09.4401 0408 11 80 711 7 000 (1) 0408 19 81 310 0408 19 89 331 0408 91 80 687 0408 99 80 176 E3 09.4402 3502 11 90 617 15 500 (1) 3502 19 90 83 (1) Arvestatuna koorega munade ekvivalendiks. Arvestamine toimub vastavalt komisjoni määruse (EMÜ) nr 2454/93 69. lisas sätestatud kokkulepitud tulemimääradele (EÜT L 253, 11.10.1993, lk 1).









II LISA

A. Artikli 4 lõike 3 esimese lõigu punktis b osutatud kanded: bulgaaria keeles : Регламент (ЕО) № 539/2007. hispaania keeles : Reglamento (CE) no 539/2007. tšehhi keeles : Nařízení (ES) č. 539/2007. taani keeles : Forordning (EF) nr. 539/2007. saksa keeles : Verordnung (EG) Nr. 539/2007. eesti keeles : Määrus (EÜ) nr 539/2007. kreeka keeles : Kανονισμός (ΕΚ) αριθ. 539/2007. inglise keeles : Regulation (EC) No 539/2007. prantsuse keeles : Règlement (CE) no 539/2007. ▼M1 horvaadi keeles : Uredba (EZ) br. 539/2007. ▼B itaalia keeles : Regolamento (CE) n. 539/2007. läti keeles : Regula (EK) Nr. 539/2007. leedu keeles : Reglamentas (EB) Nr. 539/2007. ungari keeles : 539/2007/EK rendelet. malta keeles : Ir-Regolament (KE) Nru 539/2007. hollandi keeles : Verordening (EG) nr. 539/2007. poola keeles : Rozporządzenie (WE) nr 539/2007. portugali keeles : Regulamento (CE) n.o 539/2007. rumeenia keeles : Regulamentul (CE) nr. 539/2007. slovaki keeles : Nariadenie (ES) č. 539/2007. sloveeni keeles : Uredba (ES) št. 539/2007. soome keeles : Asetus (EY) N:o 539/2007. rootsi keeles : Förordning (EG) nr 539/2007.

B. Artikli 4 lõike 3 teises lõigus nimetatud kanded: bulgaaria keeles : намаляване на Общата митническа тарифа съгласно предвиденото в Регламент (ЕО) № 539/2007. hispaania keeles : reducción del arancel aduanero común prevista en el Reglamento (CE) no 539/2007. tšehhi keeles : snížení společné celní sazby tak, jak je stanoveno v nařízení (ES) č. 539/2007. taani keeles : toldnedsættelse som fastsat i forordning (EF) nr. 539/2007. saksa keeles : Ermäßigung des Zollsatzes nach dem GZT gemäß der Verordnung (EG) Nr. 539/2007. eesti keeles : ühise tollitariifistiku maksumäära alandamine vastavalt määrusele (EÜ) nr 539/2007. kreeka keeles : Μείωση του δασμού του κοινού δασμολογίου, όπως προβλέπεται στον κανονισμό (ΕΚ) αριθ. 539/2007. inglise keeles : reduction of the Common Customs Tariff pursuant to Regulation (EC) No 539/2007. prantsuse keeles : réduction du tarif douanier commun comme prévu au règlement (CE) no 539/2007. ▼M1 horvaadi keeles : sniženje Zajedničke carinske tarife u skladu s Uredbom (EZ) br. 539/2007. ▼B itaalia keeles : riduzione del dazio della tariffa doganale comune a norma del regolamento (CE) n. 539/2007. läti keeles : Regulā (EK) Nr. 539/2007 paredzētais vienotā muitas tarifa samazinājums. leedu keeles : bendrojo muito tarifo muito sumažinimai, nustatyti Reglamente (EB) Nr. 539/2007. ungari keeles : a közös vámtarifában szereplő vámtétel csökkentése a 539/2007/EK rendelet szerint. malta keeles : tnaqqis tat-tariffa doganali komuni kif jipprovdi r-Regolament (KE) Nru 539/2007. hollandi keeles : Verlaging van het gemeenschappelijke douanetarief overeenkomstig Verordening (EG) nr. 539/2007. poola keeles : Cła WTC obniżone jak przewidziano w rozporządzeniu (WE) nr 539/2007. portugali keeles : redução da Pauta Aduaneira Comum como previsto no Regulamento (CE) n.o 539/2007. rumeenia keeles : reducerea Tarifului Vamal Comun astfel cum este prevăzut în Regulamentul (CE) nr. 539/2007. slovaki keeles : Zníženie spoločnej colnej sadzby, ako sa ustanovuje v nariadení (ES) č. 539/2007. sloveeni keeles : znižanje skupne carinske tarife v skladu z Uredbo (ES) št. 539/2007. soome keeles : Asetuksessa (EY) N:o 539/2007 säädetty yhteisen tullitariffin alennus. rootsi keeles : nedsättning av den gemensamma tulltaxan i enlighet med förordning (EG) nr. 539/2007.









III LISA







Vastavustabel Määrus (EÜ) nr 593/2004 Käesolev määrus Artikkel 1 Artikkel 1 Artikkel 2 Artikkel 3 Artikkel 3 — Artikli 4 lõike 1 punkt a Artikli 4 lõige 1 Artikli 4 lõike 1 punkt b Artikli 4 lõige 2 Artikli 4 lõike 1 punkt c Artikli 4 lõige 3 Artikli 4 lõike 1 punkt d Artikli 4 lõige 3 Artikli 4 lõike 1 punkt e Artikli 4 lõige 3 Artikli 5 lõike 1 esimene lõik Artikli 5 lõige 1 Artikli 5 lõike 1 teine lõik — Artikli 5 lõige 2 — Artikli 5 lõike 2 kolmas lõik Artikli 4 lõige 2 Artikli 5 lõige 3 Artikli 5 lõige 2 Artikli 5 lõike 4 esimene lõik Artikli 4 lõige 4 Artikli 5 lõike 4 teine lõik — Artikli 5 lõige 5 — Artikli 5 lõige 6 Artikli 5 lõige 5 Artikli 5 lõige 7 — Artikli 5 lõike 8 esimene lõik Artikli 6 lõige 2 Artikli 5 lõike 8 teine lõik — Artikli 6 esimene lõik Artikli 5 lõige 1 Artikli 6 teine lõik — Artikli 7 esimene lõik Artikli 7 lõige 2 Artikli 7 teine lõik — Artikli 8 esimene lõik — Artikli 8 teine lõik Artikkel 2 I lisa I lisa II lisa — III lisa — IV lisa — V lisa — VI lisa III lisa